31995R1244
L 121/65
JURNALUL OFÍCIAL AL UNIUNII EUROPENE
REGULAMENTUL (CE) NR. 1244/95 AL COMISIEI
din 31 mai 1995
de modificare a Regulamentului (CE) nr. 1431/94 de stabilire a normelor de aplicare, în sectorul cărnii de pasăre, a regimului de import prevăzut de Regulamentul (CE) nr. 774/94 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 774/94 al Consiliului din 29 martie 1994 privind deschiderea și modul de gestionare a anumitor contingente tarifare comunitare pentru carnea de vită și mânzat de calitate superioară, carnea de porc, carnea de pasăre, grâu și borceag și pentru tărâțe, irimic și alte reziduuri (1), în special articolul 7,
având în vedere Regulamentul (CE) nr. 3290/94 al Consiliului din 22 decembrie 1994 privind adaptările și măsurile tranzitorii necesare în sectorul agricol pentru punerea în aplicare a acordurilor încheiate în cadrul negocierilor comerciale multilaterale ale Rundei Uruguay (2), în special articolul 3 alineatul (1),
întrucât Regulamentul (CE) nr. 1431/94 al Comisiei (3), astfel cum a fost modificat ultima dată prin Regulamentul (CE) nr. 406/95 (4), a stabilit normele de aplicare, în sectorul cărnii de pasăre, a regimului de import prevăzut de Regulamentul (CE) nr. 774/94;
întrucât acordul privind agricultura, încheiat în cadrul negocierilor comerciale multilaterale ale Rundei Uruguay și aprobat prin Decizia 94/800/CE a Consiliului (5), a eliminat drepturile la import și specifică numai drepturile din Tariful Vamal Comun; întrucât Regulamentul (CE) nr. 1431/94 ar trebui adaptat în consecință;
întrucât, pentru a descuraja specula și în lumina experienței dobândite, în special cu privire la numărul mare de solicitanți, este necesar să se modifice condițiile de acces la acest regim, pentru a exclude agenții comerciali care nu au intenția de a utiliza certificatele pentru acoperirea nevoilor proprii;
întrucât Comitetul pentru gestionarea cărnii de pasăre și a ouălor nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
Regulamentul (CE) nr. 1431/94 se modifică după cum urmează:
1.
La articolul 3, litera (a) se înlocuiește cu următorul text:
„(a)
Persoana care solicită eliberarea unui certificat de import trebuie să fie o persoană fizică sau juridică ce poate dovedi autorităților competente ale statelor membre, în momentul depunerii cererii, că a importat cel puțin 80 de tone (greutatea produsului) de produse ce intră sub incidența codurilor NC 0207, 1602 31 și 1602 39, în fiecare din cei doi ani calendaristici anteriori anului în care depune cererile de certificate. Cu toate acestea, unitățile de vânzare cu amănuntul sau restaurantele care vând aceste produse consumatorului final nu beneficiază de regimul respectiv.”
2.
În anexele I, II și III, cuvântul „taxă” se înlocuiește cu expresia „drept din Tariful Vamal Comun”.
Articolul 2
Prezentul regulament intră în vigoare la 1 iunie 1995.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 31 mai 1995.